ടോള് പിരിവ് ഹൈവേ അതോറിറ്റി ഓഫീസ് ഡെപ്യൂട്ടി മാനേജറെ NSC നേതാക്കള് തടഞ്ഞു വെച്ച് പ്രതിഷേധിച്ചു കഴക്കൂട്ടം കാരോട് ബൈപ്പാസില് പണി പൂര്ത്തിയാകാതെ ടോള് പിരിവ് ഏര്പ്പെടുത്തിയ ദേശിയ പാത അതോറിറ്റിയുടെ നടപടിക്കെതിരെ നാഷണാലിസ്റ്റ് സ്റ്റുഡന്റസ് കോണ്ഗ്രസ് NSC ജില്ലാ നേതാക്കള് നാഷണല് ഹൈവേ അതോറിറ്റി ഓഫീസില് തള്ളി കയറി ഡെപ്യൂട്ടി മാനേജറിനെ കരിങ്കൊടി കാണിച്ച് പ്രതേഷേധിച്ചു. തുടര്ന്ന് പോലീസ് അറസ്റ്റ് ചെയ്ത് ജാമ്യത്തില് വിട്ടയച്ചു. ജില്ലാ പ്രസിഡന്റ് അജു കെ മധു, ഭരഭാവികള് ആയ ജാബിര് ഖാന്, മുനീര് പനമൂട്ടില്, വിഷ്ണു വി പറണ്ടോട്, ആനാട് ഗോകുല്, ഷിന്റോ മോനിച്ചന് തുടങ്ങിയവര് നേതൃത്വം നല്കി. പണിതീരും മുന്പ് ടോള് പിരിവ് തുടങ്ങിയതില് നേരെത്തെ തന്നെ രാഷ്ട്രീയ പാര്ട്ടികളുടെ എതിര്പ്പ് ഹൈ വേ അതോറിറ്റിക്ക് മുന്നിലുണ്ട്. നിലവില് കോവളം മുതല് മുക്കോല വരെയുള്ള 16.3 കി മീ ദൂരം വരുന്ന റോഡിന്റെ പണി ഇതുവരെ അവസാനിച്ചിട്ടില്ല. ഈ അവസ്ഥയിലായിരുന്നു ഹൈവേ അതോറിറ്റിയുടെ ടോള് പിരിവ്. ക്രമസമാധാനം മുന്നില് കണ്ട്, സര്ക്കാരുകളുടെ ഇടപെടല് ഉണ്ടായി ഇക്കാര്യത്തില് ഒരു തീരുമാനം ഉണ്ടാവുന്നത് വരെ ടോള് പിരിവ് നിര്ത്തി വയ്ക്കണമെന്നാണ് പോലീസ് നിര്ദ്ദേശവും.